[{"text_idx": "#000004", "text": "Prezidanto: La prezidanto reprezentas la organizon en juraj kaj nejuraj aferoj, gvidas la laboron de la Organizo, prezidas la Estraron kaj verkas laborplanojn por la Estraro. Povas kandidatig\u0302i iamaj kaj nunaj Estraranoj, Komitatanoj, Komisiitoj, oficistoj kaj volontuloj dum sume almenau\u0306 unu plena mandato.G\u0302enerala Sekretario: La G\u0302enerala Sekretario preparas la estraran raporton, gvidas la nomumon de la komitatanoj, retajn voc\u0302donojn, respondecas pri la protokolado de la kunvenoj de la Komitato kaj la interpretado de la juraj fontoj (kaj kutime pri la kontrolado de la efektivigo de la decidoj de la Komitato kaj de la Estraro)."}, {"text_idx": "#000005", "text": "Aktivula trejnado: la estrarano pri aktivula trejnado estas la kunligo inter la TEJO-Estraro kaj la TEJO-trejnistaro, kaj respondecas pri kapabligo en TEJO kaj liverado de trejnadoj. Prefere la estrarano pri aktivula trejnado estu aktiva TEJO-Trejnisto. Kongresoj: la estrarano pri kongresoj estas la kunligo inter la TEJO-Estraro kaj la organizantoj de la Internacia Junulara Kongreso, la c\u0302efa evento de TEJO. Prefere la estrarano pri kongresoj spertintu au\u0306 spertantu la organizadon de IJK. Talento (Homaj rimedoj): la komisiono pri talento helpas krei bonetosan agadon de junuloj, instigas inters\u0302ang\u0302on de kapabloj kaj spertoj, kaj plifaciligas kontribuadon al TEJO-agado kaj plenumadon de g\u0302iaj planoj. Prefere la estrarano pri talento havu ampleksan kontaktoreton en la junulara movado, bonan emocian inteligenton kaj s\u0302atu babili kun homoj."}, {"text_idx": "#000006", "text": "Krome neniu kandidato proponig\u0302is por la interesgrupoj pri Adoleska agado, Genra egaleco kaj Juro samkiel por la respondeco Pasporta Servo."}]